Sos XO

Sos XO ialah sos makanan laut pedas yang berasal dari Hong Kong. Ia paling biasa digunakan di selatan wilayah Cina seperti wilayah Guangdong.

Sejarah 
Dikembangkan pada 1980-an di Hong Kong untuk masakan Kantonis, sos XO dibuat dengan makanan laut kering yang dicincang, termasuk kerang, ikan kering dan udang, dan seterusnya dimasak dengan cili, bawang, dan bawang putih. Sos makanan laut kering ini mempunyai persamaan dengan sos Shacha Fujian. Spring Moon, restoran Cina Peninsula Hong Kong, sering dikreditkan dengan ciptaan sos XO, walaupun orang lain mendakwa sos berasal dari kawasan bandar Kowloon.

Etimologi 
Nama sos XO berasal dari cognac XO (extra-old - lebih lama), yang merupakan minuman keras Barat yang popular di Hong Kong dan dianggap oleh ramai orang menjadi produk yang bergaya di sana. Di samping itu, istilah XO sering digunakan dalam budaya popular Hong Kong untuk menunjukkan kualiti, prestij dan kemewahan yang tinggi. Malah, sos XO telah dipasarkan dengan cara yang sama seperti minuman keras Perancis, menggunakan pembungkusan skim warna yang sama.

Bahan-bahan 
Bahan-bahan biasa sos XO termasuk kekapis kering, cili merah, ham Jinhua, udang kering, bawang putih dan minyak kanola. Resepi lain juga menggunkan ikan jeruk masin dan bawang yang dipotong dadu.

Kegunaan 
Sos XO boleh digunakan sebagai rencah di sisi hidangan utama atau digunakan dalam memasak untuk meningkatkan rasa ikan, daging, sayuran, dan makanan seperti tauhu atau mi. Tukang masak rumah sering gunakan sos ini sebagai perasa utama untuk nasi goreng.

Lihat juga 
 Minyak cili
 Dim sum
 Senarai sos ikan
 Senarai sos

Rujukan

Bacaan lanjutan 
 Lo, Eileen Yin-Fei  (2012). Mastering the Art of Chinese Cooking. Chronicle Books. pp. 157–159. 0811878708

Masakan Kantonis
Perasa Cina
Masakan Hong Kong
Perasa
Sos ikan